title: Deċiżjoni Nru H5 tat- 18 ta' Marzu 2010 dwar il-kooperazzjoni fil-ġlieda kontra l-frodi u l-iżbalji fil-qafas tar-Regolament tal-Kunsill (KE) Nru 883/2004 u Regolament (KE) Nru 987/2009 tal-Parlament Ewropew u tal-Kunsill dwar il-koordinazzjoni tas-sistemi tas-sigurtà soċjali  (Test b’relevanza għaż-ŻEE )u għall-Ftehim KE/Żvizzera

text:
               8.6.2010

               MT

               Il-Ġurnal Uffiċjali tal-Unjoni Ewropea

               C 149/5

         DEĊIŻJONI Nru H5
   tat-18 ta' Marzu 2010
   dwar il-kooperazzjoni fil-ġlieda kontra l-frodi u l-iżbalji fil-qafas tar-Regolament tal-Kunsill (KE) Nru 883/2004 u Regolament (KE) Nru 987/2009 tal-Parlament Ewropew u tal-Kunsill dwar il-koordinazzjoni tas-sistemi tas-sigurtà soċjali
   (Test b’rilevanza għaż-ŻEE u għall-Ftehim KE/Żvizzera)
   2010/C 149/05
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI
   Wara li kkunsidrat l-Artikolu 72 (a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi tas-sigurtà soċjali (1), li skontu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li jirriżultaw mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill (2),
   Wara li kkunsidrat l-Artikolu 76 tar-Regolament (KE) Nru 883/2004,
   Wara li kkunsidrat l-Artikolu 2(2), 20, 52 u 87(3) tar-Regolament (KE) Nru 987/2009,
   Billi:

               (1)

               L-awtoritajiet kompetenti u l-istituzzjonijiet huma mitluba mill-Artikolu 76 tar-Regolament (KE) Nru 883/2004 biex jikkooperaw sabiex jassiguraw l-implimentazzjoni korretta tar-Regolament;

               (2)

               Il-miżuri li jikkumbattu l-frodi u l-iżbalji huma strettament marbuta mal-fergħat tas-sigurtà soċjali kif definiti bl-Artikolu 3(1) tar-Regolament (KE) Nru 883/2004 u li jiggarantixxu li l-kontribuzzjonijiet huma mħallsa lill-Istat Membru xieraq u li l-benefiċċji mhumiex mogħtija bla mistħoqq jew miksuba abbużivament;

               (3)

               L-azzjoni għall-ġlieda kontra l-frodi u l-iżbalji hi għalhekk parti mill-implimentazzjoni xierqa tar-Regolamenti (KE) Nru 883/2004 u (KE) Nru 987/2009;

               (4)

               Kooperazzjoni aktar mill-qrib u aktar effettiva bejn l-awtoritajiet u l-istituzzjonijiet kompetenti hija fattur ewlieni fit-teħid ta' azzjoni għall-ġlieda kontra l-frodi u l-iżbalji;

               (5)

               L-identifikazzjoni tal-persuni hija ta' importanza fundamentali għall-amministrazzjoni tar-Regolamenti, kemm f'termini tal-intraċċar tal-persuni fid-dejtabejż tal-istituzzjoni kif ukoll biex jiġi żgurat li l-persuni huma verament dawk li jiddikjaraw li huma;

               (6)

               L-Artikolu 3(3) tar-Regolament (KE) Nru 987/2009 jenfasizza li meta tinġabar, tiġi trasmessa jew tkun ipproċessata dejta personali skont il-leġislazzjoni tagħhom għall-finijiet tal-implimentazzjoni tar-Regolamenti, l-Istati Membri għandhom jiżguraw li l-persuni kkonċernati jkunu jistgħu jeżerċitaw b'mod sħiħ drittijiethom fir-rigward tal-protezzjoni tad-dejta personali, u dan skont id-dispożizzjonijiet Komunitarji dwar il-protezzjoni tal-individwi fir-rigward tal-ipproċessar tad-dejta personali u ċ-ċirkolazzjoni ħielsa tat-tali dejta;

               (7)

               L-Artikolu 5(3) tar-Regolament (KE) Nru 987/2009 jippermetti lill-istituzzjoni kompetenti biex, fejn ikun hemm dubju, titlob lill-istituzzjoni tal-post jew ta' residenza biex tivverifika l-informazzjoni provduta mill-persuna kkonċernata jew il-validità ta' dokument;

               (8)

               Il-kooperazzjoni effettiva fil-ġlieda kontra l-frodi u l-iżbalji tinvolvi li wieħed ikompli jibni fuq il-mekkaniżmi li jipprovdu informazzjoni dwar il-bidliet tal-leġislazzjoni applikabbli u fl-Artikoli 20 u 52 tar-Regolament (KE) Nru 987/2009.
               Filwaqt li taġixxi skont il-kundizzjonijiet stabbiliti fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:

      Kwistjonijiet Ġenerali

               1.

               L-awtoritajiet u l-istituzzjonijiet tal-Istati Membri għandhom, għall-finijiet tal-implimentazzjoni korretta tar-Regolament (KE) Nru 883/2004 u r-Regolament (KE) Nru 987/2009, jikkooperaw fir-rigward tal-ġlieda kontra l-frodi u l-iżbalji.

               2.

               Il-Kummissjoni Amministrattiva għandha, darba fis-sena, tiddiskuti l-kooperazzjoni dwar il-kwistjonijiet tal-frodi u l-iżbalji. Din id-diskussjoni tkun ibbażata fuq rappurtaġġ volontarju mill-Istati Membri dwar l-esperjenza tagħhom u l-progress f'dan il-qasam. Il-kontenut issuġġerit għal dawn ir-rapporti huwa elenkat fl-Anness 1.

               3.

               L-Istati Membri għandhom jinnominaw punt ta' kuntatt għall-frodi u l-iżbalji fejn jiġu rrappurtati riskji ta' frodi u abbuż, jew diffikultajiet sistematiċi li jikkawżaw dewmien u żbalji mill-awtoritajiet jew istituzzjonijiet kompetenti. Dan il-punt ta' kuntatt għandu jiġi inkluż fil-lista li għandha tkun ippubblikata mis-Segretarjat tal-Kummissjoni Amministrattiva.

      Żbalji

               4.

               Sabiex jiġu limitati r-riskji ta' żbalji, l-awtoritajiet u l-istituzzjonijiet kompetenti għandhom jieħdu passi biex jiżguraw li tinkiseb informazzjoni f'waqtha u korretta, b'mod partikolari meta tintuża s-sistema għall-Iskambju Elettroniku ta' Informazzjoni dwar is-Sigurtà Soċjali. Għal dan il-għan, l-awtoritajiet kompetenti u l-istituzzjonijiet għandhom:

                           (a)

                           jiżguraw li l-informazzjoni mibgħuta elettronikament permezz tad-Dokumenti Elettroniċi Standard lill-awtoritajiet jew l-istituzzjonijiet tal-Istati Membri l-oħra hija suġġetta għal proċess ta' kontroll tal-kwalità, speċjalment fir-rigward tal-identifikazzjoni tal-persuna kkonċernata u n-numru PIN; kif ukoll

                           (b)

                           jirrappurtaw lill-Kummissjoni Teknika u Amministrattiva tal-Kummissjoni kwalunkwe diffikultajiet sistematiċi, li jikkawżaw dewmien jew żbalji, fl-iskambju ta' informazzjoni għall-finijiet tar-Regolamenti.

      Rappurtar f'każ ta' mewt

               5.

               Fir-rigward tal-kooperazzjoni relatata mar-rappurtar f'każ ta' mewt:

                           (a)

                           l-Istati Membri għandhom jaqsmu permezz tal-Kummissjoni Amministrattiva kull prassi innovattiva li jkunu introduċew f'dan il-qasam, jew jirrappurtaw kull tfixkil fl-assigurazzjoni tal-kooperazzjoni fuq din il-kwistjoni;

                           (b)

                           l-Istati Membri għandhom jirrevedu l-prattiki tagħhom rigward il-ġlieda kontra n-nuqqas ta' rappurtar f'każ ta' mewt fil-każijiet transkonfinali sabiex ikun żgurat li safejn hu possibbli dawn il-prattiki jkunu konsistenti mal-aħjar prattika f'dan il-qasam. Lista tal-aħjar prattiki identifikati tinsab fl-Anness 2;

                           (c)

                           Talbiet għal informazzjoni mill-istituzzjonijiet jew l-awtoritajiet kompetenti dwar ir-rappurtar f'każ ta' mewt għandhom ikunu ttrattati malajr kemm jista' jkun mill-parti li tirċivihom.

      Talbiet għall-Informazzjoni

               6.

               Meta wieħed jieħu in konsiderazzjoni l-ħtieġa li jaġixxi skont id-dispożizzjonijiet Komunitarji dwar il-protezzjoni tal-individwi rigward l-ipproċessar tad-dejta personali u l-moviment liberu tat-tali dejta, l-awtoritajiet u l-istituzzjonijiet kompetenti għandhom jikkooperaw f’talbiet minn Stati Membri oħra għall-informazzjoni mmirata biex tittratta frodi u jiżguraw l-implimentazzjoni korretta tar-Regolamenti. Għandhom iwettqu evalwazzjoni bir-reqqa tal-pożizzjoni legali qabel ma kwalunkwe talba bħal din tiġi rrifjutata fuq raġunijiet ta' protezzjoni tad-dejta.

               7.

               Fejn talba għal informazzjoni bil-għan li jiġu indirizzati l-frodi u l-iżbalji jkollha x'taqsam mad-dejta rigward l-implimentazzjoni tar-Regolamenti tal-koordinazzjoni iżda ma tkunx qed tiġi pproċessata direttament minn istituzzjoni jew awtorità kompetenti, l-istituzzjoni jew l-awtorità kompetenti għandha tassisti lill-istituzzjoni jew l-awtorità rikjedenti sabiex tidentifika parti terza bħala sors xieraq ta' informazzjoni u toffri s-servizzi tagħha f'kull negozjati ma' dik il-parti terza.

      Klawsola ta’ Reviżjoni

               8.

               Din id-Deċiżjoni għandha tkun riveduta sa mhux aktar tard mill-aħħar tat-tieni (2) sena wara d-dħul fis-seħħ tagħha.

               9.

               Din id-Deċiżjoni għandha tkun ippubblikata f'Il-Ġurnal Uffiċjali tal-Unjoni Ewropea. Għandha tkun applikabbli mill-ewwel jum tat-tieni xahar wara l-pubblikazzjoni tagħha.

            Il-President tal-Kummissjoni Amministrattiva

         José Maria MARCO GARCÍA

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      ANNESS 1

         Kwistjonijiet li għandhom jiġu koperti, inter alia, fir-Rapporti Annwali mill-Istati Membri dwar Frodi u Żbalji

                  1.

                  Passi meħuda matul is-sena fil-ġlieda kontra l-frodi u l-iżbalji fil-każijiet iddeterminati skont ir-Regolamenti;

                  2.

                  Problemi speċifiċi fl-implimentazzjoni tar-regoli ta' koordinazzjoni li jistgħu jwasslu għall-inqas riskji ta' frodi u żbalji;

                  3.

                  Ftehimiet u arranġamenti bilaterali ta' kooperazzjoni ma' Stati Membri oħra tal-UE għall-finijiet tal-ġlieda kontra l-frodi u l-iżbalji;

                  4.

                  Fil-qasam tal-benefiċċji in natura, il-passi meħuda biex jippromwovu l-konformità min-naħa tal-istituzzjonijiet u tas-servizzi tas-saħħa mar-regoli ta' koordinazzjoni u biex jipprovdu informazzjoni liċ-ċittadini.

      ANNESS 2

         L-Aħjar Prattiki fir-rigward tal-ġlieda kontra n-nuqqas ta' rappurtaġġ f'każ ta' mewt fil-każijiet transkonfinali
          (1)

                  Twaqqif ta' sistema ta' notifika diretta tal-mewt mill-Istat ospitanti

                  Tqabbil tad-dejta

                  It-talba ta' verifika amministrattiva mill-Istat ospitanti

                  Aċċess għar-rapporti tal-mewt bejn l-istituzzjonijiet tas-saħħa

                  Ċertifikazzjoni tas-saħħa

                  Il-preżenza fiżika diretta fl-Istat ospitanti

         (1)  Spjegazzjoni aktar iddettaljata ta' dawn l-aħjar prattiki tinsab fit-Taqsima 9.2 tar-Rapport tal-Grupp ta' Segwitu Ad Hoc tal-Kummissjoni Amministrattiva dwar il-Ġlieda kontra l-Frodi u Żbalji tas-16 ta' Novembru 2009, ippubblikat bħala Nota CASSTM 560/09.


title: 2008/357/KE: Deċiżjoni tal-Kummissjoni tat- 23 ta’ April 2008 dwar rekwiżiti speċifiċi ta’ sikurezza tat-tfal li għandhom jiġu sodisfatti mill-istandards Ewropej għal-lajters skond id-Direttiva 2001/95/KE tal-Parlament Ewropew u tal-Kunsill Test b’relevanza għaż-ŻEE

text:
               7.5.2008

               MT

               Il-Ġurnal Uffiċjali ta’ l-Unjoni Ewropea

               L 120/11

         DEĊIŻJONI TAL-KUMMISSJONI
   tat-23 ta’ April 2008
   dwar rekwiżiti speċifiċi ta’ sikurezza tat-tfal li għandhom jiġu sodisfatti mill-istandards Ewropej għal-lajters skond id-Direttiva 2001/95/KE tal-Parlament Ewropew u tal-Kunsill
   (Test b’relevanza għaż-ŻEE)
   (2008/357/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u partikolarment l-Artikolu 4(1) (a) tagħha,
   Billi:

               (1)

               Id-Direttiva 2001/95/KE tistipula l-obbligu għall-produtturi li jqiegħdu biss prodotti mingħajr periklu fuq is-suq.

               (2)

               Skond id-Direttiva 2001/95/KE, prodott jitqies mingħajr periklu, sa fejn għandhom x’jaqsmu r-riskji u l-kategoriji ta’ riskji koperti mill-istandards nazzjonali rilevanti, meta jkun konformi ma’ l-istandards nazzjonali volontarji li jittrasponu l-istandards Ewropej.

               (3)

               Id-Direttiva 2001/95/KE tistipula li l-istandards Ewropej għandhom jiġu stabbiliti mill-istituzzjonijiet ta’ standardizzazzjoni Ewropej. Standards bħal dawn għandhom jiżguraw li l-prodotti jissodisfaw ir-rekwiżit ta’ sikurezza ġenerali tad-Direttiva.

               (4)

               Il-lajters huma prodotti minnhom infushom perikolużi peress li jipproduċu fjamma jew sħana u minħabba li fihom likwidu jew gass li jista’ jaqbad, li bosta drabi jkun taħt pressa. L-aktar riskji evidenti potenzjali assoċjati ma’ l-użu ħażin tal-lajters huma nirien, ħruq u faqqaturi li jistgħu jwasslu għal splużjoni fil-preżenza ta’ għajn ta’ sħana.

               (5)

               Il-lajters mhumiex għat-tfal. Madankollu, l-użu ħażin tal-lajters, speċjalment minn tfal żgħar, mhux rari u għandu jitqies meta nevalwaw is-sikurezza ta’ dawn il-prodotti. Dan huwa partikolarment rilevanti għal-lajters li jintremew wara l-użu, li jinbiegħu ħafna, ta’ spiss f’pakketti ta’ aktar minn lajter waħda u wżati mill-konsumaturi bħala prodotti ta’ valur baxx, li jintremew, kif ukoll għal lajters li b’mod partikolari jappellaw għat-tfal iż-żgħar minħabba l-forma jew il-karatteristiċi ta’ mgħodija ta’ żmien meqjusa attraenti għat-tfal.

               (6)

               L-użu ħażin tal-lajters mit-tfal iż-żgħar jista’ jwassal għal nirien li jikkawżaw ħsarat personali u ekonomiċi konsiderevoli, inklużi mwiet. Għalhekk, il-lajters jippreżentaw riskju serju fir-rigward ta’ l-użu ħażin mit-tfal.

               (7)

               Fl-1998 il-Kummissjoni ħarġet il-mandat ta’ standardizzazzjoni nru. M/266 lis-CEN dwar is-sikurezza ta’ konsumaturi u tfal fir-rigward ta’ lajters, li minnu rriżulta l-Istandard Ewropew EN 13869:2002: Lajters - Resistenza għat-tfal għal-lajters - Rekwiżiti ta’ sikurezza u metodi ta’ ttestjar.

               (8)

               Minħabba l-fatt li s-saħħa u s-sikurezza tal-konsumaturi jitqiegħdu f’periklu, b’mod partikolari, bl-abilità tat-tfal iż-żgħar u l-probablità li joperaw jew jużaw ħażin lajters, u li dan ir-riskju jista’ jiġi eliminat b’mod effettiv b’miżuri xierqa biss applikabbli fuq livell Komunitarju, il-Kummissjoni adottat fil-11 ta’ Mejju 2006 id-Deċiżjoni 2006/502/KE (2) skond id-dispożizzjonijiet ta’ l-Artikolu 13 tad-Direttiva 2001/95/KE li teħtieġ mill-Istati Membri li jieħdu miżuri biex jiżguraw li dawk il-lajters biss li huma reżistenti għat-tfal jitqiegħdu fis-suq u biex jipprojbixxu t-tqegħid fis-suq ta’ lajters novità.

               (9)

               Minħabba l-fatt li d-Deċiżjonijiet adottati skond l-Artikolu 13 tad-Direttiva 2001/95/KE huma miżuri temporanji b’validità ta’ mhux aktar minn sena, u jistgħu jiġu estiżi b’perjodi ta’ mhux iktar minn sena kull waħda, il-Kummissjoni adottat fit-12 ta’ April 2007 id-Deċiżjoni 2007/231/KE (3) li testendi l-validità tad-Deċiżjoni 2006/502/KE b’sena.

               (10)

               Minkejja li EN 13869 m’għandix referenza fil-Ġurnal Uffiċjali skond id-dispożizzjonijiet tad-Direttiva 2001/95/KE, id-Deċiżjoni tal-Kummissjoni 2006/502/KE xorta tagħti suppożizzjoni ta’ konformità lil-lajters li huma konformi ma’ l-istandards nazzjonali li jittrasponu EN 13869.

               (11)

               Fid-dawl tal-ħtieġa li jsir użu minn soluzzjonijiet tekniċi xierqa għall-valutazzjoni tar-rekwiżiti ta’ sikurezza tat-tfal fil-lajters, l-Istati Membri u l-Kummissjoni, f’kooperazzjoni ma’ l-għaqdiet ta’ standardizzazzjoni Ewropej u wara konsultazzjoni mal-partijiet interessati, identifikaw il-ħtieġa ta’ reviżjoni ta’ EN 13869.

               (12)

               Il-problema ewlenija identifikata fl-istandard preżenti hija li wieħed jafda fuq l-ittestjar fuq kampjun (panel testing) fir-rigward tat-tfal biex isib jekk lajter hijiex tassew reżistenti għat-tfal. Filwaqt li l-ittestjar fuq kampjun wera li huwa metodu ta’ min jafda fuqu, ikun xieraq li jiġu identifikati metodi alternattivi biex tiġi ddeterminata r-reżistenza għat-tfal tal-lajters, sakemm kull alternattiva tkun ta’ l-inqas daqstant effettiva u affidabbli. Flimkien ma’ dan, id-definizzjoni preżenti ta’ lajters li jappellaw b’mod partikolari għat-tfal (l-hekk imsejjħa “lajters novità”) hija miftuħa għal kull interpretazzjoni, u dan jista’ jwassal għal applikazzjoni mhux uniformi tal-projbizzjoni fuq dawn il-lajters. Fl-aħħar nett, jeħtieġ li jiġu indirizzati għadd ta’ kwistjonijiet oħra sabiex l-istandard ikun jista’ jissodisfa r-rwol tiegħu b’mod sħiħ billi jiġu pprovduti s-soluzzjonijiet tekniċi xierqa.

               (13)

               Ir-rekwiżiti speċifiċi ta’ sikurezza tat-tfal għal-lajters għandhom jitfasslu skond id-dispożizzjonijiet ta’ l-Artikolu 4 tad-Direttiva 2001/95/KE, bl-għan li l-istituzzjonijiet ta’ standardizzazzjoni jintalbu li jirrevedu EN 13869, skond il-proċedura stabbilita fid-Direttiva 98/34/KE (4) għall-provvista ta’ tagħrif fil-qasam ta’ l-istandards u r-regolamenti tekniċi, u sabiex tkun tista’ ssir il-pubblikazzjoni fil-Ġurnal Uffiċjali ta’ l-istandard rivedut.

               (14)

               Malli r-referenza għall-istandard rivedut tkun ippubblikata fil-Ġurnal Uffiċjali, il-lajters immanifatturati skond l-istandard se jkun preżumibbli li huma konformi mar-rekwiżit ta’ sikurezza ġenerali tad-Direttiva 2001/95/KE dwar is-sikurezza ġenerali tal-prodott, sa fejn għandhom x’jaqsmu r-rekwiżiti speċifiċi dwar is-sikurezza tat-tfal koperti mill-istandard.

               (15)

               Il-miżuri previsti f’din id-Deċiżjoni huma fi qbil ma’ l-opinjoni tal-Kumitat imwaqqaf skond id-Direttiva 2001/95/KE,

         IDDEĊIDIET KIF ĠEJ:
   Artikolu 1
   Għan
   L-għan ta’ din id-Deċiżjoni huwa li jiġu stabbiliti r-rekwiżiti li fuq il-bażi tagħhom il-Kummissjoni tista’ titlob l-istituzzjonijiet ta’ standardizzazzjoni rilevanti li jemendaw l-istandard rilevanti għal-lajters.
   Għall-għanijiet ta’ din id-Deċiżjoni:

               “lajter” tfisser tagħmir li jitħaddem manwalment li jipproduċi fjamma permezz tal-fjuwil, li normalment jintuża għat-tqabbid tan-nar b’mod deliberat, partikolarment għas-sigaretti, is-sigarri u l-pipi, u li prevedibilment jista’ jintuża għat-tqabbid ta’ materjal bħal karti, ftejjel, xemgħat u fanali, immanifatturat bi provvista integrali ta’ fjuwil, kemm jekk maħsuba biex timtela’mill-ġdid bil-fjuwil kemm jekk le.

               “lajter reżistenti għat-tfal” tfisser lajter ddisinjata u mmanifatturata b’tali mod li ma tkunx tista’, f’kundizzjonijijiet ta’ użu normali jew raġonevolment prevedibbli, titħaddem minn tfal iżgħar minn 51 xahar minħabba, pereżempju, is-saħħa meħtieġa biex titħaddem jew minħabba l-mod kif tkun iddisinjata jew il-protezzjoni tal-mekkaniżmu tat-tqabbid tagħha, jew l-komplessità jew is-sekwenza ta’ tħaddim meħtieġa għat-tqabbid

               “lajter li tappella għat-tfal” tfisser lajter li d-disinn tagħha jixbaħ b’xi mod oġġett ieħor li huwa magħruf bħala li jappella għat-tfal iż-żgħar jew li jkun maħsub biex jintuża minn tfal taħt 51 xahar ta’ età.

         Artikolu 2
   Rekwiżiti
   1.   Għall-għan ta’ l-Artikolu 4 tad-Direttiva 2001/95/KE, ir-rekwiżiti speċifiċi ta’ sikurezza tat-tfal għal-lajters għandhom ikunu dawn li ġejjin:

               (a)

               Il-lajters għandhom ikunu reżistenti għat-tfal sabiex tonqos għall-aħħar l-abilità u l-probabilità tat-tfal iżgħar minn 51 xahar ta’ età li jħaddmuhom;

               (b)

               Il-lajters m’għandomx jappellaw għat-tfal iżgħar minn 51 xahar ta’ età.

         2.   Il-paragrafu 1(a) m’għandux japplika għal-lajters maħsuba biex jimtlew mill-ġdid li għalihom il-produtturi jipprovdu mingħajr dewmien lill-awtoritajiet kompetenti d-dokumentazzjoni meħtieġa li tipprova li l-lajters ġew disinjati, immanifatturati u mqiegħda fis-suq b’mod li jiżgura użu kontinwu mistenni mingħajr periklu tul perjodu ta’ mill-inqas ħames snin, suġġetti għat-tiswija, u li jissodisfaw b’mod partikolari ir-rekwiżiti li ġejjin:

               (a)

               garanzija bil-miktub ta’ mill-inqas sentejn mill-produttur għal kull lajter, skond id-Direttiva 1999/44/KE tal-Parlament Ewropew u tal-Kunsill (5);

               (b)

               il-possibilità fil-prattika li tissewwa u timtela’ mill-ġdid mingħajr periklu tul il-perjodu ta’ ħajja tagħha, inkluż b’mod partikolari mekkaniżmu ta’ tqabbid li jissewwa;

               (ċ)

               partijiet li mhumiex konsumibbli, iżda li x’aktarx jittieklu jew isiru difettużi bl-użu kontinwu wara l-perjodu ta’ garanzija, ikunu aċċessibbli għal tibdil jew tiswija minn servizz ta’ wara l-bejgħ awtorizzat jew speċjalizzat ibbażat fl-Unjoni Ewropea.

      Magħmula fi Brussell, 23 ta’ April 2008.

            Għall-Kummissjoni

         Meglena KUNEVA

            Membru tal-Kummissjoni

      (1)  ĠU L 11, 15.1.2002, p. 4.

      (2)  ĠU L 198, 20.7.2006, p. 41.

      (3)  ĠU L 99, 14.4.2007, p. 16.

      (4)  ĠU L 204, 21.7.1998, p. 37.

      (5)  ĠU L 171, 7.7.1999, p. 12.


title: 2010/298/CFSP: Deċiżjoni tal-Kunsill 2010/298/PESK tal- 25 ta' Mejju 2010 li temenda u testendi l-Azzjoni Konġunta 2008/112/PESK dwar il-missjoni tal-Unjoni Ewropea b’appoġġ għar-riforma tas-settur tas-sigurtà fir-Repubblika tal-Ginea Bissaw (EU SSR GUINEA-BISSAU)

text:
               26.5.2010

               MT

               Il-Ġurnal Uffiċjali tal-Unjoni Ewropea

               L 127/16

         DEĊIŻJONI TAL-KUNSILL 2010/298/PESK
   tal-25 ta' Mejju 2010
   li temenda u testendi l-Azzjoni Konġunta 2008/112/PESK dwar il-missjoni tal-Unjoni Ewropea b’appoġġ għar-riforma tas-settur tas-sigurtà fir-Repubblika tal-Ginea Bissaw (EU SSR GUINEA-BISSAU)

   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28 u l-Artikolu 43(2) tiegħu,
   Billi:

               (1)

               Fit-12 ta’ Frar 2008, il-Kunsill adotta l-Azzjoni Konġunta 2008/112/PESK dwar il-missjoni tal-Unjoni Ewropea b’appoġġ għar-riforma tas-settur tas-sigurtà fir-Repubblika tal-Ginea Bissaw (EU SSR GUINEA BISSAU) (1). Dik l-Azzjoni Konġunta kellha tapplika sal-31 ta’ Mejju 2009.

               (2)

               Fit-18 ta’ Mejju 2009, il-Kunsill adotta l-Azzjoni Konġunta 2009/405/PESK (2), li emendat l-Azzjoni Konġunta 2008/112/PESK u estendietha sat-30 ta’ Novembru 2009. Fis-17 ta’ Novembru 2009 l-Kunsill adotta l-Azzjoni Konġunta 2009/841/PESK (3), li emendat l-Azzjoni Konġunta 2008/112/PESK u estendietha sal-31 ta’ Mejju 2010.

               (3)

               Fil-5 ta’ Frar 2010, il-Kumitat Politiku u ta’ Sigurtà (KPS) approva l-kontinwazzjoni tal-impenn tal-UE fir-Riforma tas-Settur tas-Sigurtà (RSS) fil-Ginea Bissaw u talab l-ippjanar ta’ missjoni ġdida tal-Politika ta’ Sigurtà u ta’ Difiża Komuni (PSDK) li tappoġġa l-implimentazzjoni tar-RSS.

               (4)

               Permezz ta’ ittra datata 22 ta’ Frar 2010, il-Prim Ministru tal-Ginea Bissaw stieden lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ) biex tniedi missjoni ġdida bil-mandat li jiġu pprovduti taħriġ, gwida u konsulenza biex tiġi żgurata kontinwazzjoni b’suċċess tal-proċess tar-RSS.

               (5)

               B’segwitu għall-avvenimenti tal-1 ta’ April 2010 u t-tnedija ta’ demarche politiku tal-UE fir-rigward tal-awtoritajiet tal-Ginea Bissaw, fit-30 ta’ April 2010 l-KPS qabel li, sabiex tiġi żgurata l-koerenza fl-istrumenti ta’ politika esterna tal-UE, il-mandat tal-EU SSR GUINEA-BISSAU għandu jiġi estiż sat-30 ta’ Settembru 2010 bil-ħsieb li tittieħed deċiżjoni finali dwar aktar impenn tal-PSDK fil-Ginea Bissaw sa Lulju 2010, abbażi ta’ eżami strateġiku u tal-iżviluppi fil-post. F’dan il-kuntest, il-KPS fakkar u afferma mill-ġdid il-pre-kondizzjonijiet għal aktar impenn tal-UE fil-qasam tal-SSR, inkluż r-rispett lejn il-prinċipji demokratiċi, id-drittijiet tal-bniedem u l-istat tad-dritt.

               (6)

               L-Azzjoni Konġunta 2008/112/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Azzjoni Konġunta 2008/112/PESK hija b’dan emendata kif ġej:

               (1)

               L-Artikolu 1(1) huwa sostitwit b’dan li ġej:
               “1.   L-Unjoni Ewropea (UE) b’dan tistabbilixxi Missjoni tal-UE b’appoġġ għar-riforma tas-settur tas-sigurtà fir-Repubblika tal-Ginea Bissaw (minn hawn ‘il quddiem imsejħa ‘EU SSR GUINEA BISSAU’ jew il-‘Missjoni’), li tinkludi fażi ta’ tħejjija li tibda fis-26 ta’ Frar 2008 u b’fażi ta’ implimentazzjoni li tibda mhux aktar tard mill-1 ta’ Mejju 2008. It-tul ta’ żmien tal-Missjoni ser ikun sa 28 xahar mid-dikjarazzjoni tal-kapaċità operattiva inizjali.”;

               (2)

               L-Artikolu 9(1) huwa sostitwit b’dan li ġej:
               “1.   L-ammont ta’ referenza finanzjarja biex jkopri n-nefqa relatata mal-Missjoni għall-perijodu mis-26 ta’ Frar 2008 sat-30 ta’ Novembru 2009 għandu jkun ta’ EUR 5 650 000.
               L-ammont ta’ referenza finanzjarja biex jkopri n-nefqa relatata mal-Missjoni għall-perijodu mill-1 ta’ Diċembru 2009 sat-30 ta’ Ġunju 2010 għandu jkun ta’ EUR 1 530 000.
               L-ammont ta’ referenza finanzjarja biex jkopri n-nefqa relatata mal-Missjoni għall-perijodu mill-1 ta’ Lulju 2010 sat-30 ta’ Settembru 2010 għandu jkun ta’ EUR 630 000”;

               (3)

               Fl-Artikolu 17, it-tieni paragrafu għandu jiġi sostitwit b’dan li ġej:
               “Għandha tapplika sat-30 ta’ Settembru 2010.”

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-25 ta’ Mejju 2010.

            Għall-Kunsill

            Il-President

         M. SEBASTIÁN

      (1)  ĠU L 40, 14.2.2008, p. 11.

      (2)  ĠU L 128, 27.5.2009, p. 60.

      (3)  ĠU L 303, 18.11.2009, p. 70.


title: Id-Deċiżjoni Nru 1247/2002/KE tal-Parlament Ewropew, tal-Kunsill u tal-Kummissjoni ta' l-1 ta' Lulju 2002 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tas-Superviżur Ewropew tal-protezzjoni tad-Data

text:
Avviż Legali Importanti

|

32002D1247

Official Journal L 183 , 12/07/2002 P. 0001 - 0002

		Id-Deċiżjoni Nru 1247/2002/KE tal-Parlament Ewropew, tal-Kunsill u tal-Kummissjonita' l-1 ta' Lulju 2002dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tas-Superviżur Ewropew tal-protezzjoni tad-DataIL-PARLAMENT EWROPEW, IL-KUNSILL TA' L-UNJONI EWROPEA U L-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabbilixxi l-Komunità Ewropea,Wara li kkunsidraw ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwi fir-rigward ta' l-ipproċessar ta' data personali mill-istituzzjonijiet u korpi tal-Komunità u dwar il-moviment liberu ta' dik id-data [1], u b'mod partikolari l-Artikolu 43 tiegħu,Wara li kkunsidraw il-proposta mill-Kummissjoni [2],Billi:(1) Is-Superviżur Ewropew tal-protezzjoni tad-Data huwa korp indipendenti ta' sorveljanza fdat bil-monitoraġġ ta' l-applikazzjoni mill-istituzzjonijiet u korpi tal-Komunità ta' strumenti tal-Komunità li jirrelataw mal-protezzjoni ta' persuni naturali fir-rigward ta' l-ipproċessar ta' data personali u l-moviment liberu ta' dik id-data.(2) Ir-Regoli tal-protezzjoni tad-data huma maħsuba biex jipproteġu d-drittijiet fundamentali u l-libertajiet ta' l-individwi, b'mod partikolari l-ħajja privata u tal-familja tagħhom, fir-rigward ta' l-ipproċessar ta' data personali, b'mod partikolari skond l-Artikolu 6 tat-Trattat dwar l-Unjoni Ewropea u b'qies dovut għall-Artikoli 7 u 8 tal-Karta ta' l-Unjoni Ewropea dwar id-Drittijiet Fundamentali. Dawk id-drittijiet fundamentali għandhom ikunu interpretati, skond il-każistika tal-Qorti tal-Ġustizzja tal-Komunitajiet Ewropej, fid-dawl ta' l-Artikolu 8 tal-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali u t-tradizzjonijiet kostituzzjonali komuni għall-Istati Membri. L-għan tal-protezzjoni tad-data għandu jkun sodisfatt fil-waqt li jitqies l-għan li l-informazzjoni disponibbli għaċ-ċittadini dwar attivitajiet pubbliċi ma tkunx limitata.(3) L-istabbiliment effettiv ta' dan il-korp indipendenti ta' sorveljanza jitlob li jiġu stabbiliti r-regolamenti u l-kondizzjonijiet ġenerali li jirregolaw il-qadi tad-dmirijiet tas-Superviżur Ewropew tal-protezzjoni tad-Data u ta' l-Assistent Superviżur.(4) Il-parti il-kbira ta' l-elementi li għandhom ikunu inklużi fir-regolamenti u l-kondizzjonijiet ġenerali li jirregolaw il-qadi tad-dmirijiet tas-Superviżur Ewropew tal-protezzjoni tad-Data diġà jinsabu fir-Regolament (KE) Nru 45/2001. Fih id-dispożizzjonijiet meħtieġa għall-ħatra tas-Superviżur Ewropew tal-protezzjoni tad-Data u l-assistent Superviżur, għar-riżorsi umani u finanzjarji tagħhom, l-indipendenza tagħhom, l-obbligi tagħhom ta' segretezza professjonali, id-dmirijiet tagħhom u s-setgħat tagħhom. Ir-Regoli ta' Proċedura għas-Superviżur Ewropew tal-protezzjoni tad-Data, meħtieġa mill-Artikolu 46(k) tar-Regolament (KE) Nru 45/2001, għandu jkun fihom, b'mod partikolari, dispożizzjonijiet ta' proċedura li jirregolaw il-mod li bih huwa għandu jeserċita s-setgħat tiegħu.(5) Is-Superviżur Ewropew tal-protezzjoni tad-Data huwa marbut bil-liġi tal-Komunità u għandu jħares ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 fir-rigward ta' l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni [3]. Huwa għandu għalhekk ikun marbut bid-dispożizzjonijiet tat-Trattat fir-rigward tal-protezzjoni tad-drittijiet fundamentali u l-libertajiet, li jistabbilixxu li t-teħid tad-deċiżjonijiet fl-Unjoni għandhom ikunu trasparenti kemm jista' jkun u li jipprovdu għal-protezzjoni ta' data personali, b'mod partikolari d-dritt għall-privatezza.(6) Il-qafas finanzjarju ta' din id-Deċiżjoni għandu jkun kompatibbli mal-limitu presenti ta' l-intestatura 5.(7) Żewġ aspetti prinċipali biss tar-regolamenti ma jinsabux fir-Regolament (KE) Nru 45/2001 u għalhekk għandhom jiġu ċċarati. Huma jikkonċernaw l-iffissar tas-salarju tas- Superviżur u l-Assitent Superviżur, l-allowances tagħhom u xi benefiċċi oħra minflok remunerazzjoni, u s-sede tas-Superviżur. Id-dispożizzjonijiet tar-Regolament (KE) Nru 45/2001 dwar il-proċedura tal-ħatra tas-Superviżur tal-protezzjoni tad-Data u l-Assistent Superviżur għandhom ukoll jiġu ċċarati.(8) Is-Superviżur tal-protezzjoni tad-Data għandu jkollu remunerazzjoni fuq l-istess livell bħal dak ta' l-Ombudsman Ewropew, minħabba l-ħtieġa ta' l-assigurazzjoni li s-Superviżur ikollu status proporzjonat mad-dmirijiet u s-setgħat tiegħu, u l-fatt li r-Regolament (KE) Nru 45/2001 fil-parti 'l kbira jsegwi l-eżempju ta' l-Ombudsman Ewropew fid-definizzjoni tal-profil istituzzjonali tas-Superviżur. L-Ombudsman Ewropew huwa fuq l-istess livell ta' mħallef tal-Qorti tal-Ġustizzja fir-rigward tar-remunerazzjoni, l-allowances u l-penzjoni ta' l-irtirar.(9) L-Assistent Superviżur għandu jitqiegħed fuq l-istess livell tar-Reġistratur tal-Qorti tal-Ġustizzja fir-rigward tar-remunerazzjoni, allowances u penzjoni ta' l-irtirar, sabiex tiġi stabbilita ġerarkija bejnu/bejnha u s-Superviżur Ewropew, waqt li tagħmilhom it-tnejn suġġetti għall-istess tip ta' salarji, skond il-proċedura tal-ħatra tagħhom, il-mandat tagħhom u d-dmirijiet tagħhom.(10) Is-sede tas-Superviżur Ewropew tal-protezzjoni tad-Data għandha tiġi stabbilita fi Brussel, sabiex tiġi assigurata l-prossimità li, minħabba n-natura tal-kompiti tiegħu/tagħha, għandha teżisti bejn is-Superviżur Ewropew u l-istituzzjonijiet u l-korpi tal-Komunità suġġetti għas-sorveljanza tiegħu/tagħha, u sabiex ikun faċilitat il-qadi bla xkiel tad-dmirijiet tiegħu/tagħha.(11) Għandha tingħata konsiderazzjoni għall-limitu li għalih il-koperazzjoni mal-korpi ta' sorveljanza għall-protezzjoni tad-data stabbiliti bis-saħħa tat-Titolu VI tat-Trattat dwar l-Unjoni Ewropea, kif hemm provdut fl-Artikolu 46(f) tar-Regolament (KE) Nru 45/2001, għandha sservi biex jintlaħaq l-għan ta' assigurazzjoni tal-konsistenza fl-applikazzjoni tar-regoli u l-proċeduri għas-sorveljanza tal-protezzjoni tad-data.(12) Il-kumitat kompetenti tal-Parlament Ewropew jista' jiddeċiedi li jżomm seduta, miftuħa għall-membri kollha tal-Parlament, tal-kandidati imqegħda fuq il-lista mħejjija mill-Kummissjoni skond l-Artikolu 42(1) tar-Regolament (KE) Nru 45/2001 wara sejħa pubblika għall-kandidati,IDDEĊIDEW KIF ĠEJ:Artikolu 1Remunerazzjoni tas-Superviżur Ewropew tal-protezzjoni tad-DataIs-Superviżur Ewropew tal-protezzjoni tad-Data għandu jkun fuq l-istess livell bħal dak ta' mħallef tal-Qorti tal-Ġustizzja tal-Komunitajiet Ewropej fir-rigward ta' l-istabbiliment tar-remunerazzjoni, allowances, penzjoni ta' l-irtirar u kull benefiċċju ieħor minflok remunerazzjoni.Artikolu 2Remunerazzjoni ta' Assistent SuperviżurL-Assistent Superviżur għadu jkun fuq livell bħal dak tar-Reġistratur tal-Qorti tal-Ġustizzja tal-Komunitajiet Ewropej fir-rigward ta' l-istabbiliment tar-remunerazzjoni, allowances, penzjoni ta'l-irtirar u kull benefiċċju ieħor minflok remunerazzjoni.Artikolu 3Proċedura tal-ħatraIs-Superviżur Ewropew tal-protezzjoni tad-Data u l-Assistent Superviżur għandhom jinħatru wara sejħa pubblika għall-kandidati. Is-sejħa għall-kandidati għandha tippermetti lill-partijiet kollha interessati ġewwa l-Komunità kollha li jibagħtu l-applikazzjonijiet tagħhom. Il-lista tal-kandidati għandha tkun pubblika. Fuq il-bażi tal-lista mħejjija mill-Kummissjoni skond l-Artikolu 42(1) tar-Regolament (KE) Nru 45/2001, il-kumitat kompetenti tal-Parlament Ewropew jista' jiddeċiedi li jiffissa seduta sabiex ikun jista' jesprimi preferenza.Artikolu 4SedeIs-Superviżur Ewropew tal-protezzjoni tad-Data u l-Assistent Superviżur għandhom ikollhom is-sede tagħhom fi Brussel.Artikolu 5Din id-Deċiżjoni għandha tidħol fis-seħħ fil-jum li jiġi wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fl-1 ta' Lulju 2002.Għall-Parlament EwropewIl-PresidentP. CoxGħall-KunsillIl-PresidentM. Arias CañeteGħall-KummissjoniR. ProdiIl-President[1] ĠU L 8, 12.01.01, p. 1.[2] ĠU Ċ 304 E, tat- 30.10.2001, p. 178.[3] ĠU L 145, 31.05.01, p. 43.--------------------------------------------------


title: 2010/442/CFSP: Deċiżjoni tal-Kunsill 2010/442/PESK tal- 11 ta’ Awwissu 2010 li testendi l-mandat tar-Rappreżentant Speċjali tal-Unjoni Ewropea fil-Bosnja-Ħerzegovina

text:
               12.8.2010

               MT

               Il-Ġurnal Uffiċjali tal-Unjoni Ewropea

               L 211/26

         DEĊIŻJONI TAL-KUNSILL 2010/442/PESK
   tal-11 ta’ Awwissu 2010
   li testendi l-mandat tar-Rappreżentant Speċjali tal-Unjoni Ewropea fil-Bosnja-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-11 ta’ Marzu 2009, il-Kunsill adotta l-Azzjoni Konġunta 2009/181/PESK (1) li taħtar lis-Sur Valentin INZKO bħala r-Rappreżentant Speċjali tal-Unjoni Ewropea (minn hawn ‘il quddiem “ir-RSUE”) fil-Bosnja-Ħerzegovina sat-28 ta’ Frar 2010.

               (2)

               Fit-22 ta’ Frar 2010, il-Kunsill adotta d-Deċiżjoni 2010/111/PESK (2) li testendi l-mandat tar-RSUE sal-31 ta’ Awwissu 2010.

               (3)

               Il-mandat tar-RSUE għandu jiġi estiż sal-31 ta’ Awwissu 2011. Madankollu, il-mandat tar-RSUE jista’ jiġi tterminat qabel, jekk il-Kunsill jiddeċiedi hekk, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (minn hawn ‘il quddiem “ir-RGħ”) wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.

               (4)

               Il-mandat tar-RSUE għandu jiġi implimentat f’koordinazzjoni mal-Kummissjoni sabiex tkun żgurata l-konsistenza ma’ attivitajiet rilevanti oħra li jaqgħu fil-kompetenza tal-Unjoni.

               (5)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ tagħmel ħsara lill-objettivi tal-Politika Estera u ta’ Sigurtà Komuni stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Valentin INZKO bħala r-RSUE fil-Bosnja-Ħerzegovina (BiH) huwa b’dan estiż sal-31 ta’ Awwissu 2011. Il-mandat tar-RSUE jista’ jiġi tterminat qabel, jekk il-Kunsill jiddeċiedi hekk, fuq proposta tar-RGħ wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.
   Artikolu 2
   Objettivi ta’ politika
   Il-mandat tar-RSUE għandu jkun ibbażat fuq l-objettivi ta’ politika tal-Unjoni Ewropea (minn hawn ‘il quddiem “l-UE” jew “l-Unjoni”) fil-BiH. Dawn jiċċentraw fuq progress kontinwu fl-implementazzjoni tal-Ftehim Kwadru Ġenerali għall-Paċi (GFAP) fil-BiH, f’konformità mal-Pjan ta’ Implementazzjoni tal-Missjoni tal-Uffiċċju tar-Rappreżentant Għoli, kif ukoll fuq progress kontinwat fil-Proċess ta’ Stabbilizzazzjoni u Assoċjazzjoni, bil-għan ta’ BiH stabbli, vijabbli, paċifika u multietnika, li tikkoopera paċifikament mal-ġirien tagħha u li timxi irreversibbilment fit-triq lejn sħubija fl-UE.
   Artikolu 3
   Mandat
   Sabiex jinkisbu l-objettivi ta’ politika, il-mandat tar-RSUE għandu jkun li:

               (a)

               joffri l-konsulenza tal-Unjoni u jiffaċilita l-proċess politiku;

               (b)

               jippromovi koordinazzjoni politika ġenerali tal-Unjoni u jikkontribwixxi għar-rinfurzar tal-koordinazzjoni u l-koerenza interna tal-Unjoni fil-BiH, inkluż permezz ta’ sessjonijiet ta’ tagħrif lill-Kapijiet ta’ Missjoni tal-Unjoni u l-parteċipazzjoni, jew ir-rappreżentanza, fil-laqgħat regolari tagħhom; billi jippresjedi grupp ta’ koordinazzjoni magħmul mill-atturi kollha tal-Unjoni preżenti fuq il-post bil-ħsieb li jiġu kkoordinati l-aspetti implimentattivi tal-azzjoni tal-Unjoni, u billi jipprovdilhom gwida dwar ir-relazzjonijiet mal-awtoritajiet tal-BiH;

               (c)

               jippromovi koordinazzjoni ġenerali tal-isforzi tal-Unjoni, u jagħtihom direzzjoni politika lokali, fil-ġlieda kontra l-kriminalità organizzata, mingħajr preġudizzju għar-rwol ta’ tmexxija tal-Missjoni tal-Pulizija tal-Unjoni Ewropea (EUPM) fil-koordinazzjoni tal-aspetti ta’ dawn l-isforzi li jirrigwardaw il-pulizija u għal-linja ta’ kmand militari tal-ALTHEA (EUFOR);

               (d)

               mingħajr preġudizzju għal-linja ta’ kmand militari, joffri lill-Kmandant tal-Forza tal-UE gwida politika dwar kwistjonijiet militari b’dimensjoni politika lokali, b’mod partikolari rigward operazzjonijiet sensittivi, relazzjonijiet mal-awtoritajiet lokali u mal-mezzi tal-komunikazzjoni lokali;

               (e)

               jikkonsulta mal-Kmandant tal-Forza tal-UE qabel ma jieħu azzjoni politika li jista’ jkollha impatt fuq is-sitwazzjoni tas-sigurtà;

               (f)

               jiżgura l-konsistenza u l-koerenza tal-azzjoni tal-Unjoni lejn il-pubbliku; il-kelliem tar-RSUE għandu jkun il-punt ta’ kuntatt prinċipali tal-UE għall-mezzi tal-informazzjoni fil-BiH dwar kwistjonijiet tal-Politika Estera u ta’ Sigurtà Komuni/Politika ta’ Sigurtà u ta’ Difiża Komuni (PESK/PSDK);

               (g)

               iżomm ħarsa ġenerali fuq il-firxa kollha tal-attivitajiet fil-qasam tal-istat tad-dritt u, f’dan il-kuntest, jipprovdi konsulenza, kif meħtieġ, lir-RGħ u lill-Kummissjoni;

               (h)

               jipprovdi lill-Kap tal-Missjoni tal-EUPM bi gwida politika lokali; ir-RSUE u l-Kmandant tal-Operazzjoni Ċivili għandhom jikkonsultaw lil xulxin kif meħtieġ;

               (i)

               bħala parti mill-approċċ usa’ fir-rigward tal-istat tad-dritt adottat mill-komunità internazzjonali u mill-awtoritajiet tal-BiH u, billi juża l-kompetenza u l-assistenza teknika tal-pulizija pprovduti mill-EUPM f’dan ir-rigward, jappoġġa t-tħejjija u l-implimentazzjoni tar-ristrutturazzjoni tal-pulizija;

               (j)

               jipprovdi appoġġ sabiex tiġi rinfurzata u ssir aktar effettiva l-interfaċċa bejn il-pulizija u s-sistema tal-ġustizzja kriminali tal-BiH, f’kollegament mill-qrib mal-EUPM;

               (k)

               jikkonsulta mal-Kap tal-EUPM qabel ma jieħu azzjoni politika li jista’ jkollha impatt fuq il-pulizija u s-sitwazzjoni tas-sigurtà;

               (l)

               fir-rigward tal-attivitajiet dwar il-kooperazzjoni tal-pulizija u ġudizzjarja f’materji kriminali, inkluż l-Europol, u attivitajiet relatati tal-Unjoni, jipprovdi konsulenza lir-RGħ u lill-Kummissjoni kif meħtieġ, u jieħu sehem fil-koordinazzjoni lokali meħtieġa;

               (m)

               bil-ħsieb ta’ koerenza u ta’ sinerġiji possibbli, ikompli jiġi kkonsultat dwar prijoritajiet għall-Istrument ta’ Assistenza ta’ Qabel l-Adeżjoni;

               (n)

               jappoġġa l-ippjanar għal presenza rinforzata tal-Unjoni fil-kuntest tal-egħluq tal-Uffiċċju tar-Rappreżentant Għoli (OHR), inkluża l-provvista ta’ parir dwar l-aspetti ta’ informazzjoni pubblika tat-transizzjoni, f’koordinazzjoni mill-qrib mal-Kummissjoni;

               (o)

               jikkontribwixxi għall-iżvilupp u l-konsolidazzjoni tar-rispett għad-drittijiet tal-bniedem u l-libertajiet fundamentali fil-BiH, f’konformità mal-politika tal-UE dwar id-drittijiet tal-bniedem u l-Linji Gwida tal-UE dwar id-Drittijiet tal-Bniedem;

               (p)

               jinvolvi ruħu mal-awtoritajiet rilevanti tal-BiH dwar il-kooperazzjoni sħiħa tagħhom mat-Tribunal Kriminali Internazzjonali għal dik li kienet il-Jugoslavja (ICTY);

               (q)

               jipprovdi konsulenza u faċilitazzjoni politika fil-proċess tar-riforma kostituzzjonali;

               (r)

               mingħajr preġudizzju għal linja ta’ kmand applikabbli, jagħti għajnuna biex jiġi żgurat li l-istrumenti kollha tal-Unjoni fil-kamp jiġu applikati b’mod koerenti biex jinkisbu l-objettivi ta’ politika tal-Unjoni.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, waqt li jaġixxi taħt l-awtorità tar-RGħ.
   2.   Il-Kumitat Politiku u ta’ Sigurtà (minn hawn ’il quddiem “il-KPS”) għandu jżomm kollegament privileġġat mar-RSUE u għandu jkun il-punt primarju ta’ kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   Artikolu 5
   Rappreżentant Għoli
   Ir-rwol tar-RSUE ma għandu bl-ebda mod jippreġudika l-mandat tar-Rappreżentant Għoli fil-BiH, inkluż ir-rwol tiegħu ta’ koordinazzjoni fir-rigward tal-attivitajiet kollha tal-organizzazzjonijiet ċivili u l-aġenziji kollha kif previst fil-Ftehim Qafas Ġenerali għall-Paċi (GFAP) u l-konklużjonijiet u d-dikjarazzjonijiet sussegwenti tal-Kunsill għall-Implementazzjoni tal-Paċi (PIC).
   Artikolu 6
   Finanzjament
   1.   L-ammont ta’ referenza finanzjarja maħsub sabiex ikopri n-nefqa relatata mal-mandat tar-RSUE fil-perijodu mill-1 ta’ Settembru 2010 sal-31 ta’ Awwissu 2011 għandu jkun ta’ EUR 3 700 000.
   2.   In-nefqa għandha tiġi amministrata skont il-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull infiq.
   Artikolu 7
   Kostituzzjoni u kompożizzjoni tat-tim
   1.   Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli mill-istruttura tat-tim tiegħu. It-tim għandu jinkludi t-tagħrif espert dwar kwistjonijiet speċifiċi ta’ politika kif meħtieġ mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tat-tim tiegħu.
   2.   L-Istati Membri u l-istituzzjonijiet tal-Unjoni jistgħu jipproponu l-issekondar ta’ persunal biex jaħdem mar-RSUE. Is-salarju ta’ persunal li jiġi ssekondat minn Stat Membru jew minn istituzzjoni tal-Unjoni lir-RSUE għandu jkun kopert mill-Istat Membru jew l-istituzzjoni tal-Unjoni kkonċernata, rispettivament. Esperti ssekondati mill-Istati Membri lis-Segretarjat Ġenerali tal-Kunsill jistgħu jiġu stazzjonati wkoll mar-RSUE. Il-persunal internazzjonali kkuntrattat għandu jkollu ċ-ċittadinanza ta’ Stat Membru.
   3.   Il-persunal issekondat kollu għandu jibqa’ taħt l-awtorità amministrattiva tal-Istat Membru jew l-istituzzjoni tal-Unjoni mandanti u għandu jwettaq dmirijietu u jaġixxi fl-interess tal-mandat tar-RSUE.
   Artikolu 8
   Privileġġi u immunitajiet tar-RSUE u l-persunal tiegħu
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u l-membri tal-persunal tiegħu għandhom jiġu miftehmin mal-parti/partijiet, ospitanti kif adatt. L-Istati Membri u l-Kummissjoni għandhom jagħtu l-appoġġ kollu meħtieġ għal dan l-għan.
   Artikolu 9
   Sigurtà ta’ informazzjoni klassifikata tal-UE
   Ir-RSUE u l-membri tat-tim tiegħu għandhom jirrispettaw il-prinċipji u l-istandards ta’ sigurtà minimi stabbiliti bid-Deċiżjoni tal-Kunsill 2001/264/KE tad-19 ta’ Marzu 2001 li tadotta r-regolamenti tal-Kunsill rigward is-sigurtà (3), b’mod partikolari fil-ġestjoni ta’ informazzjoni klassifikata tal-UE.
   Artikolu 10
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjoni tal-Unjoni u/jew l-Istati Membri, kif adatt, għandhom jipprovdu appoġġ loġistiku fir-reġjun.
   Artikolu 11
   Sigurtà
   Konformement mal-politika tal-Unjoni dwar is-sigurtà ta’ persunal skjerat barra l-Unjoni f’kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, konformement mal-mandat tiegħu u s-sitwazzjoni ta’ sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tiegħu, notevolment billi:

               (a)

               jistabbilixxi pjan ta’ sigurtà speċifiku għall-missjoni bbażat fuq il-gwida tas-Segretarjat Ġenerali tal-Kunsill, li jinkludi miżuri ta’ sigurtà fiżiċi, organizzattivi u proċedurali speċifiċi għall-missjoni, il-ġestjoni tal-moviment sigur ta’ persunal lejn, u ġewwa, iż-żona tal-missjoni, kif ukoll il-ġestjoni ta’ inċidenti ta’ sigurtà u pjan ta’ kontinġenza u evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b’assigurazzjoni ta’ riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tat-tim tiegħu li ser jiġu skjerati barra l-Unjoni, inkluż persunal ikkuntrattat lokalment, ikunu ħadu taħriġ ta’ sigurtà xieraq qabel u mal-wasla fiż-żona tal-missjoni, ibbażat fuq il-klassifikazzjoni ta’ riskju mogħtija liż-żona tal-missjoni mis-Segretarjat Ġenerali tal-Kunsill;

               (d)

               jiżgura li jiġu implimentati r-rakkomandazzjonijiet kollha maqbula, magħmula wara valutazzjonijiet regolari ta’ sigurtà, u jippreżenta lir-RGħ, lill-Kunsill u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapport intermedju u tar-rapport dwar l-implimentazzjoni tal-mandat.

         Artikolu 12
   Rappurtar
   Ir-RSUE għandu jipprovdi regolarment lir-RGħ u lill-KPS rapporti orali u bil-miktub. Ir-RSUE għandu jippreżenta wkoll rapport, kif meħtieġ, lill-gruppi ta’ ħidma tal-Kunsill. Rapporti regolari bil-miktub għandhom jiġu ċċirkolati permezz tan-network COREU. Fuq ir-rakkomandazzjoni tar-RGħ jew tal-KPS, ir-RSUE jista’ jipprovdi rapporti lill-Kunsill Affarijiet Barranin.
   Artikolu 13
   Koordinazzjoni
   1.   L-attivitajiet tar-RSUE għandhom jiġu kkoordinati kif meħtieġ ma’ dawk tal-Kummissjoni, kif ukoll dawk ta’ RSUE oħrajn attivi fir-reġjun. Ir-RSUE għandu jipprovdi lill-missjonijiet tal-Istati Membri u lid-delegazzjonijiet tal-Unjoni b’aġġornamenti regolari.
   Fuq il-post għandhom jinżammu kuntatti mill-qrib mal-Kap tad-Delegazzjoni tal-Unjoni u mal-Kapijiet ta’ Missjoni tal-Istati Membri. Huma għandhom jagħmlu mill-aħjar biex jgħinu lir-RSUE fl-implimentazzjoni tal-mandat. Ir-RSUE għandu wkoll iżomm kollegament ma’ atturi internazzjonali u reġjonali oħra fuq il-post.
   2.   B’appoġġ għall-operazzjonijiet tal-Unjoni ta’ maniġġar tal-kriżijiet, ir-RSUE, flimkien ma’ atturi tal-Unjoni oħra preżenti fuq il-post, għandu jtejjeb it-tixrid u l-kondiviżjoni ta’ informazzjoni minn dawk l-atturi tal-Unjoni bil-ħsieb li jinkiseb livell għoli ta’ għarfien komuni u ta’ valutazzjoni komuni dwar is-sitwazzjoni.
   Artikolu 14
   Reviżjoni
   L-implimentazzjoni ta’ din id-Deċiżjoni u l-konsistenza tagħha ma’ kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lir-RGħ, lill-Kunsill u lill-Kummissjoni rapport ta’ progress fl-aħħar ta’ Frar 2011 u rapport komprensiv dwar l-implimentazzjoni tal-mandat fi tmiem il-mandat.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Awwissu 2010.

            Għall-Kunsill

            Il-President

         S. VANACKERE

      (1)  ĠU L 67, 12.3.2009, p. 88.

      (2)  ĠU L 46, 23.2.2010, p. 23.

      (3)  ĠU L 101, 11.4.2001, p. 1.


title: 2008/152/KE: Deċiżjoni tal-Kunsill tat- 18 ta’ Frar 2008 li taħtar membru u żewġ membri supplenti Spanjoli fil-Kumitat tar-Reġjuni

text:
               22.2.2008

               MT

               Il-Ġurnal Uffiċjali ta’ l-Unjoni Ewropea

               L 48/64

         DEĊIŻJONI TAL-KUNSILL
   tat-18 ta’ Frar 2008
   li taħtar membru u żewġ membri supplenti Spanjoli fil-Kumitat tar-Reġjuni
   (2008/152/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur GALLEGO CUESTA sar vakanti post ta’ membru. Konsegwentement għat-tmiem tal-mandati tas-Sur MARTÍN MALLÉN u s-Sur SUÁREZ RODRÍGUEZ saru vakanti żewġ postijiet ta’ membri supplenti,

         IDDEĊIEDA:
   Artikolu 1
   Huma b’dan maħtura fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membru:

                           —

                           is-Sur Pedro CASTRO VÁZQUEZ, Alcalde de Getafe (Madrid)

                     u

               (b)

               bħala membri supplenti:

                           —

                           is-Sinjura Esther MONTERRUBIO VILLAR, Comisionada para las Relaciones Exteriores del Gobierno de Aragón, Comunidad Autónoma de Aragón,

                           —

                           is-Sur Francisco DE LA TORRE PRADOS, Alcalde de Málaga.

         Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.

      Magħmul fi Brussell, 18 ta’ Frar 2008.

            Għall-Kunsill

            Il-President

         I. JARC

      (1)  ĠU L 56, 25.2.2006, p. 75.


title: 2008/85/KE: Deċiżjoni tal-Kunsill tat- 28 ta’ Jannar 2008 li taħtar żewġ membri supplenti Spanjoli tal-Kumitat tar-Reġjuni

text:
               31.1.2008

               MT

               Il-Ġurnal Uffiċjali ta’ l-Unjoni Ewropea

               L 27/20

         DEĊIŻJONI TAL-KUNSILL
   tat-28 ta’ Jannar 2008
   li taħtar żewġ membri supplenti Spanjoli tal-Kumitat tar-Reġjuni
   (2008/85/KE)
   IL-KUNSILL TA’ L-UNJONI EWROPEA,
   wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   wara li kkunsidra l-proposta tal-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Żewġ postijiet ta’ membri supplenti tal-Kumitat tar-Reġjuni tbattlu wara r-riżenji tas-Sur MUÑOA GANUZA u s-Sur MORALES FEBLES.

         IDDEĊIEDA:
   Artikolu 1
   Huma maħtura bħala membri supplenti tal-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010:

               —

               is-Sur Iñaki AGUIRRE ARIZMENDI, Secretario General de Acción Exterior, Comunidad Autónoma del País Vasco
               u

               —

               is-Sur Julio César FERNÁNDEZ MATO, Secretario General de Relaciones Exteriores, Comunidad Autónoma de Galicia.

         Artikolu 2
   Din id-Deċiżjoni għandu jkollha effett mill-jum ta’ l-adozzjoni tagħha.

      Magħmula fi Brussell, 28 ta’ Jannar 2008.

            Għall-Kunsill

            Il-President

         D. RUPEL

      (1)  ĠU L 56, 25.2.2006, p. 75.


title: 2011/815/PESK: Deċiżjoni tal-Kumitat Politiku u ta’ Sigurtà EUTM Somalia/1/2011 tas- 6 ta’ Diċembru 2011 dwar l-aċċettazzjoni tal-kontribuzzjonijiet tal-Istati terzi għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia)

text:
               7.12.2011

               MT

               Il-Ġurnal Uffiċjali tal-Unjoni Ewropea

               L 324/36

         DEĊIŻJONI TAL-KUMITAT POLITIKU U TA’ SIGURTÀ EUTM SOMALIA/1/2011
   tas-6 ta’ Diċembru 2011
   dwar l-aċċettazzjoni tal-kontribuzzjonijiet tal-Istati terzi għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia)
   (2011/815/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet subparagrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/96/PESK tal-15 ta' Frar 2010 dwar missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (1) (EUTM Somalia), u b'mod partikolari l-Artikolu 8(2) tagħha,
   Billi:

               (1)

               Il-Kmandant tal-EUTM Somalia laqqa' l-Konferenzi dwar il-Ġenerazzjoni tal-Forzi u l-Forniment tal-Persunal fis-17 ta' Novembru 2008, fis-16 ta' Diċembru 2008 u fid-19 ta' Marzu 2009.

               (2)

               Wara r-rakkomandazzjonijiet dwar kontribuzzjoni mis-Serbja għall-EUTM Somalia mill-Kmandant tal-Missjoni tal-UE u mill-Kumitat Militari tal-UE (EUMC), il-kontribuzzjoni mis-Serbja għandha tiġi aċċettata.

               (3)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u l-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Id-Danimarka, għalhekk, ma tipparteċipax fl-implimentazzjoni ta' din id-Deċiżjoni u fil-finanzjament tal-EUTM Somalia,

         ADOTTA DIN ID-DEĊIŻJONI:
   Artikolu 1
   Kontribuzzjonijiet ta' Stati Terzi
   B'kont meħud tas-sejbiet tal-Konferenzi dwar il-Ġenerazzjoni tal-Forzi u l-Forniment tal-Persunal tas-17 ta' Novembru 2008, is-16 ta' Diċembru 2008 u d-19 ta' Marzu 2009 u r-rakkomandazzjonijiet mill-Kmandant tal-Missjoni tal-UE u l-EUMC, il-kontribuzzjoni mis-Serbja għall-missjoni militari tal-Unjoni Ewropea sabiex tikkontribwixxi għat-taħriġ tal-forzi tas-sigurtà tas-Somalja (EUTM Somalia) għandha tkun aċċettata.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-6 ta’ Diċembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 44, 19.2.2010, p. 16.


title: Id-Deċiżjoni tar-rappreżentanti tal-gvernijiet tal-Istati Membri, li tirrigwarda it-twaqqif fuq bażi proviżorja ta' ċerti istituzzjonijet u servizzi tal-Komunitajiet (67/446/KEE)

text:
Avviż Legali Importanti

|

41967D0446

Official Journal 152 , 13/07/1967 P. 0018 - 0020 Finnish special edition: Chapter 1 Volume 1 P. 0033  Swedish special edition: Chapter 1 Volume 1 P. 0033

		Id-Deċiżjonitar-rappreżentanti tal-gvernijiet tal-Istati Membri, li tirrigwarda it-twaqqif fuq bażi proviżorja ta' ċerti istituzzjonijet u servizzi tal-Komunitajiet(67/446/KEE)(67/30/Euratom)IR-RAPPREŻENTANTI TAL-GVERNIJIET TA' L-ISTATI MEMBRI,Wara li kkunsidraw l-Artikolu 37 tat-Trattat li jistabbilixxi Kunsill wieħed u Kummissjoni waħda tal-Komunitajiet Ewropej,Wara li kkunsidraw illi huwa xieraq, fiż-żmien li fih jiġu stabbiliti Kunsill wieħed u Kummissjoni waħda tal-Komunitajiet Ewropej, sabiex jiġu solvuti ċerti problemi partikolari għall-Gran Dukat tal-Lussemburgu, li l-Lussemburgu jiġi nnominat bħala l-post proviżorju ta' ħidma ta' ċerti istituzzjonijiet u dipartimenti, mingħajr preġuduzzju għall-applikazzjoni ta' l-Artikolu 77 tat-Trattat li jistabbilixxi l-Komunità tal-Faħam u l-Azzar, l-Artikolu 216 tat-Trattat li jistabbilixxi l-Komunità Ekonomika Ewropea, l-Artikolu 189 tat-Trattat li jistabbilixxi l-Komunità ta' l-Enerġija Atomika u t-tieni paragrafu ta' l-Artikolu 1 tal-Protokoll dwar l-Istatut tal-Bank Ewropew ta' l-InvestimentIDDEĊIDEW:Artikolu 1Il-Lussemburgu, Brussel u Strasburgu għandhom jibqgħu l-postijiet proviżorji ta' ħidma ta' l-istituzzjonijiet tal-Komunitajiet.Artikolu 2Matul ix-xhur ta' April, Ġunju u Ottubru, il-Kunsill għandu jżomm is-sessjonijiet tiegħu fil-Lussemburgu.Artikolu 3Il-Qorti tal-Ġustizzja għandha tibqa' fil-Lussemburgu.Għandhom ikunu lokati wkoll fil-Lussemburgu l-korpi ġudizzjarji jew kważi-ġudizzjarji, inklużi dawk komeptenti sabiex japplikaw ir-regoli dwar il-kompetizzjoni, li diġà jeżistu jew li għad iridu jiġu stabbiliti skond it-Trattati li jistabbilixxu l-Komunità Ewropea tal-Faħam u l-Azzar, il-Komunità Ekonomika Ewropea u l-Komunità ta' l-Enerġija Atomika, jew ta' konvenzjonijiet konklużi fil-qafas tal-Komunitajiet, sewwa bejn l-Istati Membri u sewwa ma' pajjiżi terzi.Artikolu 4Is-Segretarjat Ġenerali ta' l-Assemblea u d-dipartimenti tagħha għandhom jibqgħu fil-Lussemburgu.Artikolu 5Il-Bank Ewropew ta' l-Investiment għandu jkun lokat fil-Lussemburgu, fejn għandhom jiltaqgħu l-korpi governattivi tiegħu u għandhom jitwettqu l-attivitajiet kollha tiegħu.Din id-dispożizzjoni għandha x'taqsam b'mod partikolari ma' l-iżvilupp ta' l-attivitajiet preżenti tiegħu, b'mod speċjali dawk imsemmija fl-Artikolu 130 tat-Trattat li jistabbilixxi l-Komunità Ekonomika Ewropea, għall-estensjoni possibli ta' dawk l-attivitajiet f'oqsma oħra u f' dawk il-kompiti l-ġodda li jistgħu jiġu assenjati lill-Bank.Għandu jkun lokat fil-Lussemburgu uffiċċju ta' kollegament bejn il-Kummissjoni u l-Bank Ewropew ta' l-Investiment bil-kompitu partikolari li jiffaċilita l-operazzjonijiet tal-Fond Ewropew għall-Iżvilupp.Artikolu 6Il-Kumitat Monetarju għandu jiltaqa' fil-Lussemburgu u fi Brussel.Artikolu 7Id-dipartimenti finanzjarji tal-Komunità Ewropea tal-Faħam u l-Azzar għandhom ikunu lokati fil-Lussemburgu. Dawn jikkomprendu d-Direttorat-Ġenerali tal-kreditu u l-investimenti, id-dipartiment responsabbli mill-ġbir ta' l-imposti u d-dipartimenti tal-kontijiet annessi magħhom.Artikolu 8Għandu jkun lokat fil-Lussemburgu Uffiċċju tal-pubblikazzjonijiet uffiċjali tal-Komunitajiet Ewropej li minnu jagħmlu parti uffiċċju konġunt tal-bejgħ u servizz tat-traduzzjoni ta' żmien medju u fit-tul.Artikolu 9Barra minn hekk, id-dipartimenti tal-Kummissjoni li ġejjin għandhom ikunu lokati fil-Lussemburgu:(a) l-uffiċċju ta' l-istatistika u d-dipartiment ta' l-ipproċessar tad-data;(b) id-dipartimenti ta' l-iġjene u tas-sigurtà industrijali tal-Komunità Ekonomika Ewropea u tal-Komunità Ewropea tal-Faħam u l-Azzar;(ċ) id-Direttorat-Ġenerali għat-tixrid ta' l-informazzjoni, id-Direttorat għall-protezzjoni tas-saħħa u d-Direttorat tas-salvagwardi tal-Komunità Ewropea ta' l-Enerġija Atomika;u l-infrastruttura amministrattiva u teknika xierqa.Artikolu 10Il-Gvernijiet ta' l-Istati Membri huma lesti li jillokaw fil-Lusemburgu, jew li jittrasferixxu hemmhekk, korpi u dipartimenti Komunitarji oħra, b'mod partikolari dawk li jirrigwardaw il-finanzi, sakemm jista' jiġi żgurat il-funzjonament sewwa tagħhom.Għal dan il-għan, huma jitolbu lill-Kummissjoni tippreżentalhom kull sena rapport dwar is-sitwazzjoni kurrenti dwar il-lok tal-korpi u tad-dipartimenti Komunitarji u dwar il-possibbiltà li jittieħdu passi ġodda sabiex jagħtu effett lil din id-dispożizzjoni, filwaqt li jittieħed kont tal-ħtieġa li tiġi żgurata l-funzjoni sewwa tal-komunitajiet.Artikolu 11Sabiex jiġi żgurat il-fuzjonament sewwa tal-Komuniità Ewropea tal-Faħam u l-Azzar, il-Kummissjoni hija mitluba li tittrasferixxi d-dipartimenti varji f'manjiera gradwali u kkoordinata, billi tittrasferixxi l-aħħar id-dipartimenti li jamministraw is-swieq tal-faħam u l-azzar.Artikolu 12Bla ħsara għad-dispożizzjonijiet ta' qabel, din id-Deċiżjoni ma għandhiex taffettwa l-postijiet proviżorji ta' ħidma ta' l-istituzzjonijiet u d-dipartimenti tal-Komunitajiet Ewropej, kif stabbiliti b'deċiżjonijiet preċedenti tal-Gvernijiet, u lanqas ir-raggruppament mill-ġdid ta' dipartimenti kkawżat bl-istabbiliment ta' Kunsill wieħed u Kummissjoni waħda.Artikolu 13Din id-Deċiżjoni għandha tidħol fis-seħħ fl-istess data bħat-Trattat li jistabbilixxi Kunsill wieħed u Kummissjoni waħda tal-Komunitajiet Ewropej.Magħmula fi Brussel, fit-tmienja ta' April elf disa' mija u ħamsa u sittin.Paul-Henri SpaakKurt SchmückerMaurice Couve De MurvilleAmintore FanfaniPierre WernerJ. M. A. H. Luns--------------------------------------------------


title: Deċiżjoni tal-Kunsill 2011/312/PESK tas- 26 ta’ Mejju 2011 li temenda u testendi l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)

text:
               27.5.2011

               MT

               Il-Ġurnal Uffiċjali tal-Unjoni Ewropea

               L 140/55

         DEĊIŻJONI TAL-KUNSILL 2011/312/PESK
   tas-26 ta’ Mejju 2011
   li temenda u testendi l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28 u 43(2) tiegħu,
   Billi:

               (1)

               Fil-25 ta’ Novembru 2005, il-Kunsill adotta Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) (1).

               (2)

               Fit-12 ta’ Mejju 2010, il-Kunsill adotta d-Deċiżjoni 2010/274/PESK (2) li temenda l-Azzjoni Konġunta 2007/889/PESK u li testendiha sal-24 ta’ Mejju 2011.

               (3)

               Fis-16 ta’ Frar 2011 il-Kumitat Politiku u ta’ Sigurtà (KPS) approva r-rakkomandazzjonijiet dwar il-Kunċett Strateġiku għat-taħriġ tal-Politika ta’ Sigurtà u ta’ Difiża Komuni (PSDK) tal-persunal tal-Awtorità Palestinjana responsabbli mill-ġestjoni tal-fruntiera u l-qsim f’Gaża.

               (4)

               L-EU BAM Rafah għandha tiġi estiża ulterjorment mill-25 ta' Mejju 2011 sal-31 ta’ Diċembru 2011 fuq il-bażi tal-mandat attwali tagħha.

               (5)

               Huwa meħtieġ ukoll li jiġi stabbilit l-ammont finanzjarju ta’ referenza maħsub sabiex ikopri n-nefqa relatata mal-EU BAM Rafah għall-perijodu mill-25 ta’ Mejju 2011 sal-31 ta’ Diċembru 2011.

         ADOTTA DIN ID-DEĊIŻJONI:
   Artikolu 1
   L-Azzjoni Konġunta 2005/889/PESK hija b’dan emendata kif ġej:

               1.

               Fl-Artikolu 2, it-tieni paragrafu, għandu jiżdied il-punt li ġej:

                           “(d)

                           għajnuna lill-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) fil-kompiti addizzjonali tagħha fil-qasam tat-taħriġ tal-persunal tal-Awtorità Palestinjana responsabbli mill-ġestjoni tal-fruntiera u l-qsim għall-qsim f’Gaża.”

               2.

               L-Artikolu 10(1) għandu jiġi ssostitwit b’dan li ġej:
               “1.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-Missjoni. Il-Kunsill b’dan jawtorizza lill-KPS sabiex jieħu d-deċiżjonijiet rilevanti għal dan il-għan skont l-Artikolu 38 tat-Trattat. Din l-awtorizzazzjoni għandha tinkludi s-setgħat għall-ħatra ta’ Kap tal-Missjoni, fuq proposta mir-RGħ, u għall-emendar tal-OPLAN. Din għandha tinkludi wkoll is-setgħat li jittieħdu deċiżjonijiet sussegwenti rigward il-ħatra tal-Kap tal-Missjoni. Is-setgħat tad-deċiżjoni fir-rigward tal-objettivi u t-tmiem tal-missjoni għandhom jibqgħu f’idejn il-Kunsill.”

               3.

               L-Artikolu 13(1) għandu jiġi ssostitwit b’dan li ġej:
               “1.   L-ammont ta’ referenza finanzjarja maħsub biex ikopri n-nefqa relatata mal-missjoni għall-perijodu mill-25 ta’ Mejju 2011 sal-31 ta’ Diċembru 2011 għandu jkun ta’ EUR 1 400 000.”.

               4.

               Fl-Artikolu 16, it-tieni paragrafu għandu jiġi sostitwit b’dan li ġej:
               “Hija għandha tiskadi fil-31 ta’ Diċembru 2011”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-25 ta' Mejju 2011.

      Magħmul fi Brussell, is-26 ta’ Mejju 2011.

            Għall-Kunsill

            Il-President

         MARTONYI J.

      (1)  ĠU L 327, 14.12.2005, p. 28.

      (2)  ĠU L 119, 13.5.2010, p. 22.